section_heading: Povijest
paragraph_text: U širem području sela je 16. travnja 1993. između 8 i 9 sati ujutro 16. travnja izbile su borbe između Armije RBiH i HVO. Postrojba Armije RBiH pod zapovjedništvom Zulfikara Ališpage nakon nekoliko sati probila je hrvatsku obranu i tad je zarobila hrvatske bojovnike. Potom su počinili pokolj Hrvata. Osam pripadnika HVO-a postrojili su i strijeljali, a 16 civila ubili na raznim lokacijama. Preostale civile, uglavnom žene i djeca zatočili su u nekoliko privatnih kuća, a poslije su pušteni da odu iz sela. Ukupno su ubili 24 Hrvata.